《拟咏贫士七首》
元代·方回

堂堂孔北海，不忧樽酒空。
一旦坐口语，老瞒不见容。
危行言未逊，难保明哲躬。
虞翻落日南，管宁老辽东。
事至于此极，岂愿飘孤蓬。
所以焦先者，愧处蜗庐中。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。